**Ruskamatka 13.-20.9.2025**

**Varustelista ja muuta infoa**

Lähtö aamulla klo 6.00 linja-autoasemalta.

Majoittuminen KitkanRiisi, Patoniementie 220, Posio

Majoitusrakennuksessa on 10 tilavaa huonetta. Jokaisessa huoneessa on oma wc ja suihku. Majoitumme seuraavasti: majoitusrakennukseen 22 majoittujaa nais-ja miespaikoin, huoneita 10. Kuskeille oma kaksio pihapiiristä. 12 maastoon lähtijää yöpyy päärakennuksessa.

Liinavaatteina käytetään vain yrityksen omia. Iso pyyhe ja käsipyyhe talon puolesta. Vaihtopyyhkeitä ei riitä, halutessaan voi ottaa omia mukaan.

Joitain pesuaineita löytyy talon puolesta, samoin peflettejä. Ei ole haittaa, vaikka olisi omiakin.

Ruokailujen aikatauluja voi viilailla paikan päällä, allergiat tulee ilmoittaa 31.8. mennessä.

Termareiden täyttö ei onnistu aamiaiselta, koska emme ehdi näillä vehkeillä keittää tarpeeksi kahvia mukaan otettavaksi. Solukeittiöissä on omat keittimet, joilla keitetään eväskahvit. Kahvi ja suodatinpussit tulevat talon puolesta. Iltapala – ja evästarvikkeet voi säilyttää solukeittiöiden jääkaapeissa.

**Hyvä muistaa:**

**Päiväryhmän varustelista**

retkeilyyn sopivat vaatteet ja kengät, vaihtovaatteita

* päähine, hanskat
* sisäkengät, (villasukat)
* sadetakki / viitta
* uima-asu, ulkosaunavarusteet (kylpytakki, crocsit)
* lääkkeet
* laastaria, rakkolaastaria
* henkilökohtaiset hygieniatarvikkeet
* käsidesi, wc-paperia retkille
* päiväreppu, termari, juomapullo, silmä- ja aurinkolasit, istuinalusta,(makkaratikku)
* kävelysauvat halutessaan
* otsalamppu / fikkari
* puhelin, laturit, (jatkojohto)
* eväsrasiat / pussit, kuksa tai muki maastoon
* kela-kortti, museokortti, käteinen

Suomen Ladulla tapaturmavakuutus, suositellaan omaa matkavakuutusta

Sen minkä viet maastoon, tuot myös takaisin. Roskiksia ei ole joka paikassa.